
DR.30.03.2017                                                        5                   

 

Berdasarkan rekod kementerian, jumlah pensyarah universiti awam pada tahun 
2016 ialah seramai 31,712 orang yang merupakan peningkatan sebanyak 6.5 peratus 
berbanding jumlah pensyarah universiti awam pada tahun 2012 iaitu seramai 29,769 
orang. Ia bermakna ada peningkatan, bukan pengurangan. Langkah kementerian 
melaksanakan beberapa penambahan, penambahbaikan ke atas Skim Perkhidmatan 
Pensyarah Universiti ataupun SPPU yang meliputi ciri-ciri berikut.  

Antaranya ialah pensyarah-pensyarah ini boleh dinaikkan pangkat secara merit 
iaitu kenaikan pangkat berdasarkan kriteria kecemerlangan yang ditetapkan sendiri oleh 
universiti. Ini memberi makna bahawa universiti diberi autonomi untuk menentukan 
kriteria kenaikan pangkat dan pengurusan sumber manusia masing-masing.  Pensyarah-
pensyarah boleh terus dilantik ke gred 51 apabila memiliki ijazah kedoktoran ataupun 
PhD.   

Di masa yang sama, pensyarah-pensyarah juga boleh menjana pendapatan 
sendiri melalui bayaran khidmat perundingan atau pun konsultasi yang mereka 
laksanakan, royalti harta intelek, pembahagian yuran keuntungan pelesenan mereka dan 
pensyarah-pensyarah boleh menganggotai Lembaga Pengarah Syarikat.  Ini merupakan 
kelebihan-kelebihan yang ada dalam skim perkhidmatan pensyarah universiti. Terima 
kasih. 

Dr. Mansor bin Haji Abd. Rahman [Sik]: Terima kasih atas penjelasan Yang 
Berhormat Menteri tadi.  Saya mendapat tahu bahawa universiti sendiri mempunyai skim 
perkhidmatan yang baik dan universiti juga mampu menjana pendapatan sendiri. Soalan 
saya pendek sahaja tetapi Yang Berhormat Menteri kena jawab panjang sedikit ya.  
Adakah ini benar?  Terima kasih. 

Dato’ Seri Haji Idris Jusoh:  Jawapannya benar Tuan Yang di-Pertua. 
Huraiannya ialah kerana adanya program ataupun konsultasi yang boleh dilaksanakan 
oleh universiti untuk menjana pendapatan.  Universiti boleh juga melaksanakan program-
program latihan khusus, program-program komersialisasi, program-program 
penggunaan aset sepenuhnya. Banyak aset universiti tidak digunakan sepenuhnya. Hasil 
penerbitan mereka, program-program endowment dan kemudian ini kita lihat 10 universiti 
sudah ada program wakaf mereka sendiri dan di mana Alumni juga boleh memainkan 
peranan untuk menyumbang kepada universiti.  

Kalau kita lihat di UTM sendiri, UTM Kuala Lumpur telah berjaya 
membangunkan 500 unit penginapan dengan pinjaman bank sebanyak RM180 juta.  
UNIMAS mampu membeli 15 blok apartment perumahan daripada perumahan negara 
dengan harga RM52 juta.  Di USM telah menerima sumbangan daripada Tan Sri Azman 
Hashim sebanyak RM10 juta untuk Kompleks Sukan Azman Hashim.  

Di UKM pula telah mendapat sumbangan daripada Yayasan al-Bukhary bagi 
sebab auditorium yang belanjanya RM40 juta.  Dalam bidang pendidikan juga, universiti 
boleh mendapat geran daripada luar negara terutamanya daripada Japanese 
International Company Agency, Japan Look East Newton, Ungku Omar dan juga 
daripada Australia IRU. Ini menyatakan bahawa universiti boleh insya-Allah menjanakan 
pendapatan mereka sendiri sebagaimana yang tertera di dalam Pelan Pembangunan 
Pendidikan Malaysia, Pendidikan Tinggi yang dilancarkan baru-baru ini. 

Tuan Yang di-Pertua:  Sila Yang Berhormat.  

Tuan Laksamana Pertama (B) Haji Mohamad Imran bin Abd Hamid 
[Lumut]:  Lumut? 

Tuan Yang di-Pertua: Yang Berhormat Kepong.  Bangun, tengok belakanglah 
pula. [Ketawa] 

Dr. Tan Seng Giaw [Kepong]: Tuan Yang di-Pertua, soalan tambahan. Selain 
daripada penswastaan, ciri penswastaan yang disebutkan, apakah yang dianggap 
langkah-langkah yang paling sesuai untuk profesor-profesor supaya kita secocok dengan 
standard antarabangsa?  

■1030 

Dato’ Seri Haji Idris Jusoh: Terima kasih Yang Berhormat daripada Kepong. 
Sebenarnya kalau kita lihat pengiktirafan penyelidikan kita, kita lihat pengiktirafan yang 
telah diberi oleh pihak Clarivate Analytics, oleh THE, oleh Thomson Reuters yang mana 
ada antara mereka yang telah mengklasifikasikan pensyarah kita sebagai top one 
percent, pensyarah yang satu peratus teratas di dalam dunia, Yang Berhormat. 
Sebenarnya jika Yang Berhormat bacalah buku Soaring Upwards yang kita edarkan. 
Kalau Yang Berhormat tak ada, saya boleh edarkan kepada semua Yang Berhormat 



Berdasarkan rekod kementerian, jumlah pensyarah universiti awam pada tahun 2016 ialah seramai 31,712 orang yang merupakan peningkatan sebanyak 6.5 peratus berbanding jumlah pensyarah universiti awam pada tahun 2012 iaitu seramai 29,769 orang. Ia bermakna ada peningkatan, bukan pengurangan. Langkah kementerian melaksanakan beberapa penambahan, penambahbaikan ke atas Skim Perkhidmatan Pensyarah Universiti ataupun SPPU yang meliputi ciri-ciri berikut. Antaranya ialah pensyarah-pensyarah ini boleh dinaikkan pangkat secara merit iaitu kenaikan pangkat berdasarkan kriteria kecemerlangan yang ditetapkan sendiri oleh universiti. Ini memberi makna bahawa universiti diberi autonomi untuk menentukan kriteria kenaikan pangkat dan pengurusan sumber manusia masing-masing. Pensyarah- pensyarah boleh terus dilantik ke gred 51 apabila memiliki ijazah kedoktoran ataupun PhD. Di masa yang sama, pensyarah-pensyarah juga boleh menjana pendapatan sendiri melalui bayaran khidmat perundingan atau pun konsultasi yang mereka laksanakan, royalti harta intelek, pembahagian yuran keuntungan pelesenan mereka dan pensyarah-pensyarah boleh menganggotai Lembaga Pengarah Syarikat. Ini merupakan kelebihan-kelebihan yang ada dalam skim perkhidmatan pensyarah universiti. Terima kasih. Dr. Mansor bin Haji Abd. Rahman [Sik]: Terima kasih atas penjelasan Yang Berhormat Menteri tadi. Saya mendapat tahu bahawa universiti sendiri mempunyai skim perkhidmatan yang baik dan universiti juga mampu menjana pendapatan sendiri. Soalan saya pendek sahaja tetapi Yang Berhormat Menteri kena jawab panjang sedikit ya. Adakah ini benar? Terima kasih. Dato' Seri Haji Idris Jusoh: Jawapannya benar Tuan Yang di-Pertua. Huraiannya ialah kerana adanya program ataupun konsultasi yang boleh dilaksanakan oleh universiti untuk menjana pendapatan. Universiti boleh juga melaksanakan program- program latihan khusus, program-program komersialisasi, program-program penggunaan aset sepenuhnya. Banyak aset universiti tidak digunakan sepenuhnya. Hasil penerbitan mereka, program-program endowment dan kemudian ini kita lihat 10 universiti sudah ada program wakaf mereka sendiri dan di mana Alumni juga boleh memainkan peranan untuk menyumbang kepada universiti. Kalau kita lihat di UTM sendiri, UTM Kuala Lumpur telah berjaya membangunkan 500 unit penginapan dengan pinjaman bank sebanyak RM180 juta. UNIMAS mampu membeli 15 blok apartment perumahan daripada perumahan negara dengan harga RM52 juta. Di USM telah menerima sumbangan daripada Tan Sri Azman Hashim sebanyak RM10 juta untuk Kompleks Sukan Azman Hashim. Di UKM pula telah mendapat sumbangan daripada Yayasan al-Bukhary bagi sebab auditorium yang belanjanya RM40 juta. Dalam bidang pendidikan juga, universiti boleh mendapat geran daripada luar negara terutamanya daripada Japanese International Company Agency, Japan Look East Newton, Ungku Omar dan juga daripada Australia IRU. Ini menyatakan bahawa universiti boleh insya-Allah menjanakan pendapatan mereka sendiri sebagaimana yang tertera di dalam Pelan Pembangunan Pendidikan Malaysia, Pendidikan Tinggi yang dilancarkan baru-baru ini. Tuan Yang di-Pertua: Sila Yang Berhormat. Tuan Laksamana Pertama (B) Haji Mohamad Imran bin Abd Hamid [Lumut]: Lumut?. Tuan Yang di-Pertua: Yang Berhormat Kepong. Bangun, tengok belakanglah pula. [Ketawa]. Dr. Tan Seng Giaw [Kepong]: Tuan Yang di-Pertua, soalan tambahan. Selain daripada penswastaan, ciri penswastaan yang disebutkan, apakah yang dianggap langkah-langkah yang paling sesuai untuk profesor-profesor supaya kita secocok dengan standard antarabangsa?. #1030. Dato' Seri Haji Idris Jusoh: Terima kasih Yang Berhormat daripada Kepong. Sebenarnya kalau kita lihat pengiktirafan penyelidikan kita, kita lihat pengiktirafan yang telah diberi oleh pihak Clarivate Analytics, oleh THE, oleh Thomson Reuters yang mana ada antara mereka yang telah mengklasifikasikan pensyarah kita sebagai top one percent, pensyarah yang satu peratus teratas di dalam dunia, Yang Berhormat. Sebenarnya jika Yang Berhormat bacalah buku Soaring Upwards yang kita edarkan. Kalau Yang Berhormat tak ada, saya boleh edarkan kepada semua Yang Berhormat.